મુંબઈ , 15 સપ્ટેમ્બર : બૉલીવુડના હૉટ કપલના લગ્ન અંગે લોકો બહુ વધારે ઉત્સાહિત છે . સૌને ઇંતેજાર છે કે ક્યારે કરીના કપૂર અને સૈફ અલી ખાન પતિ - પત્ની બને . પણ જ્યારે એક બાજુ મીડિયા જગતથી લઈને સામાન્ય માણસ આ લગ્ન અંગે ઉત્સુક છે , ત્યાં બીજી બાજુ નવાબોના ખાનદાનને આ લગ્ન પ્રત્યે નારાજગી છે . મિડ ડેના સમાચાર મુજબ સૈફ અલી ખાનના કાકા અને પિતરાઈ ભાઈ આ લગ્નને લઈને નાખુશ છે અને તેથી જ તેઓ આ લગ્નમાં હાજર નહિં રહે . હવે આ નારાજગી પાછળ કારણ કયું છે એ વિશે તો ખુલાસો નથી થયો , પણ એટલું નક્કી છે કે પટૌડી ખાનદાનમાં બધા જ આ લગ્નથી ખુશ નથી . સૈફના કાકાનો પરિવાર ભોપાલ અને હૈદરાબાદ ખાતે રહે છે . આપને જણાવી દઇએ કે મિડ ડેએ લખ્યું છે કે સૈફ - કરીનાના લગ્નની જવાબદારી સૈફની માતા શર્મિલા ટાગોર ઉપર છે અને તેમણે પોતાના કૌટુમ્બિક સભ્યો તેમજ મિત્રોને લગ્ન અંગે કઈં પણ કહેવાનો ઇનકાર કર્યો છે . તેથી કોઈ પણ વ્યક્તિ આ બાબતે મોઢુ ખોલવા તૈયાર નથી . નોંધનીય છે કે સૈફ - કરીનાના લગ્ન 17મી ઑક્ટોબરે થવાની શક્યતા છે . આ લગ્ન દિલ્હીમાં થવાના અને રિસેપ્શન મુંબઈ તથા પટૌડીમાં યોજાવાના સમાચારો છે . હાલ તો આ સમાચાર સાંભળ્યા બાદ લોકોએ એમ કહેવાનું શરૂ કરી દીધું છે કે પટૌડી ખાનદાનમાં મિલ્કત અંગે વિવાદ છે . તેથી જ તેઓ સૈફ - કરીનાના લગ્નમાં હાજર રહેવાનો ઇનકાર કરી રહ્યા હોય . અથવા એમ પણ હોઈ શકે કે પટૌડી ખાનદાનના લોકો સૈફને નવાબ ન બનાવવા માંગતા હોય , પણ પટૌડી રાજકારણના દબાણને વશ થઈ સૈફ નવાબ બની ગયાં . એવામાં શક્ય છે કે લગ્નમાં ન આવવા પાછળનું આ જ કારણ હોય .